CELEX: 32017D1754
Language: hu
Date: 2017-09-25 00:00:00
Title: A Tanács (KKPB) 2017/1754 végrehajtási határozata (2017. szeptember 25.) a Szíriával szembeni korlátozó intézkedésekről szóló 2013/255/KKBP határozat végrehajtásáról

26.9.2017   
            
            
               HU
            
            
               Az Európai Unió Hivatalos Lapja
            
            
               L 246/7
            
         A TANÁCS (KKPB) 2017/1754 VÉGREHAJTÁSI HATÁROZATA
   (2017. szeptember 25.)
   a Szíriával szembeni korlátozó intézkedésekről szóló 2013/255/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatra (1) és különösen annak 30. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2013. május 31-én elfogadta 2013/255/KKBP határozatot.
            
         
               (2)
            
            
               A 2013/255/KKBP határozat I. mellékletében szereplő négy személyre és egy szervezetre vonatkozóan az adatokat naprakésszé kell tenni.
            
         
               (3)
            
            
               A 2013/255/KKBP határozat I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/255/KKBP határozat I. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. szeptember 25-én.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  HL L 147., 2013.6.1., 14. o.
   
   
      MELLÉKLET
      A 2013/255/KKBP határozat I. melléklete a következőképpen módosul:
      
                  1.
               
               
                  Az A. részben („Személyek”) az alábbi bejegyzések helyébe a következő szöveg lép:
                  
                              „236.
                           
                           
                              Saji' Darwish
                              (más néven: Saji Jamil Darwish; Sajee Darwish; Sjaa Darwis)
                              ()
                           
                           
                              Születési idő: 1957. január 11.
                              Rendfokozat: vezérőrnagy, Szíriai Arab Légierő
                           
                           
                              Vezérőrnagyi rendfokozattal rendelkezik, 2011 májusát követően a szíriai légierő magas rangú tisztje és 22. hadosztályának korábbi parancsnoka. A vegyi fegyverek elterjedéséért felelős ágazatban tevékenykedik, felelősség terheli a szíriai civil lakosság erőszakos elnyomása miatt: a szíriai arab légierő magas rangú tisztjeként és 2017. áprilisáig a 22. hadosztály parancsnokaként felelős azért, hogy a 22. hadosztály ellenőrzése alá tartozó légitámaszpontokról működtetett légi járművek vegyi fegyvereket alkalmaztak, többek között a Talmenesz nevű település ellen elkövetett támadás során, amelyet a közös vizsgálati mechanizmus keretében készült jelentés szerint a rezsim hamái repülőtéri bázisú helikopterei hajtottak végre.
                           
                           
                              2017.3.21.
                           
                        
                              247.
                           
                           
                              Jayyiz Rayyan Al-Musa
                              (más néven: Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Születési idő: 1954
                              Születési hely: Hama, Szíria
                              Rendfokozat: vezérőrnagy
                           
                           
                              Hasakah tartomány Basar al-Aszad által kinevezett kormányzója; kapcsolatban áll Basar al-Aszaddal.
                              Vezérőrnagyi rendfokozattal rendelkezik, a szíriai légierő magas rangú tisztje és korábbi vezérkari főnöke.
                              A szíriai légierő magas rangú tisztjeként felelősség terheli a szíriai civil lakosság erőszakos elnyomása miatt, beleértve a szíriai rezsim által vegyi fegyverekkel elkövetett támadásokat is, amelyekre az ENSZ által létrehozott közös vizsgálati mechanizmus keretében készült jelentés megállapítása szerint az ő vezérkari főnöksége idején került sor.
                           
                           
                              2017.7.18.
                           
                        
                              248.
                           
                           
                              Mayzar 'Abdu Sawan
                              (más néven: Meezar Sawan)
                              ()
                           
                           
                              Születési idő: 1954
                              Rendfokozat: vezérőrnagy
                           
                           
                              Vezérőrnagyi rendfokozattal rendelkezik, 2011 májusát követően a szíriai légierő magas rangú tisztje és 20. hadosztályának parancsnoka.
                              A szíriai légierő magas rangú tisztjeként felelősség terheli a szíriai civil lakosság erőszakos elnyomása miatt, többek között a 20. hadosztály ellenőrzése alá tartozó légitámaszpontokról működtetett légi járművek által polgári területek ellen elkövetett támadásokért.
                           
                           
                              2017.7.18.
                           
                        
                              249.
                           
                           
                              Isam Zahr Al-Din
                              (más néven: Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah)
                              ()
                           
                           
                              Születési idő: 1961
                              Születési hely: Tarba, As-Suwayda tartomány, Szíria
                              Rendfokozat: dandár-tábornok
                           
                           
                              2011 májusát követően dandártábornok, a köztársasági gárda magas rangú tisztje. Magas rangú katonatisztként felelősség terheli a polgári lakosság erőszakos elnyomása miatt, többek között Bába Amr 2012. februári ostroma idején.
                           
                           
                              2017.7.18.”
                           
                        
            
                  2.
               
               
                  A B. részben („Szervezetek”) az alábbi bejegyzés helyébe a következő szöveg lép:
                  
                              „21.
                           
                           
                              Centre d'études et de recherches syrien (CERS)
                              (más néven: Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          Barzeh Street,
                                       
                                    
                                          Po Box 4470,
                                       
                                    
                                          Damaszkusz
                                       
                                    
                           
                              Támogatást nyújt a szíriai hadseregnek a tüntetők megfigyelésére és elnyomására használt felszerelések beszerzéséhez.
                              A vegyi fegyverek elterjedéséért felelős ágazatban tevékenykedő, egyes nem hagyományos fegyverek – köztük vegyi fegyverek – és hordozórakétáik fejlesztéséért és gyártásáért felelős kormányzati szervezet.
                           
                           
                              2011.12.1.”